ბარიბალი

ბარიბალი, შავი დათვი (ლათ. Ursus americanus) — ძუძუმწოვარი ცხოველი დათვისებრთა ოჯახისა, შემოსილია შავი ბეწვით. სხეულის სიგრძე 1,8 მ-ს აღწევს. ბინადრობს ჩრდილოეთ ამერიკის ტყეებში. ზამთარს ატარებს ბუნაგში. იკვებება მცენარეებით, ზოგჯერ ცხოველებით, ლეშით, თავს ესხმის შინაურ ცხოველებსაც. ზოგან სანადირო ობიექტია (იყენებენ ტყავს, ზოგჯერ ხორცსაც). ლიტერატურა ქართული საბჭოთა ენციკლოპედია, ტ. 2, თბ., 1977. — გვ. 209.